[image: G_111]ОБЩИНА БУРГАС 		               BURGAS MUNICIPALITY 8000 Бургас, ул.”Александровска” № 26	                                               26, Aleksandrovska Street, 8000 Burgas, Bulgaria
телефон: 056/840915-19; факс: 056/841314		                               Phone: +35956/840915-19; Fax: +35956/841314
[image: ]електронна поща: obshtina@burgas.bg	                                 	e-mail: obshtina@burgas.bg
[image: ]www.burgas.bg                                                                                                    www.burgas.bg 



ДО
ОБЩИНСКИ СЪВЕТ
БУРГАС


Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС


ОТНОСНО: Прекратяване на съсобственост между Община Бургас и физически лица в недвижим имот, представляващ УПИ I-82 в кв. 20 по ПУП-ПРЗ на с. Твърдица, съответен на ПИ с идентификатор 72151.501.249 по одобрените КККР на с. Твърдица, чрез продажба на общинската идеална част от имота.


УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх.№ 94-01-19382/10.06.2025г. от Х. Х. П., Р. Х. Л. и Я. И. М., относно прекратяване на съсобственост в УПИ I-82 в кв. 20 по ПУП-ПРЗ на с. Твърдица, целият с площ  1242 кв. метра, съответен на ПИ с идентификатор 72151.501.249, с площ 1250 кв. метра по одобрените КККР на с. Твърдица.
Приложен е нотариален акт за собственост на недвижим имот придобит по давност с №1, том II, дело №471 от 1981г., нотариален акт за собственост на недвижим имот придобит по давност с №80, том V, дело №2698 от 1991г., нотариален акт за дарение на недвижим имот с №61, том XXXII, дело №9564 от 1997г. и нотариален акт за учредяване право на ползване и дарение на недвижим имот с №43, том 8, дело №2971, вх. рег. №6066 от 12.05.2016. на Сл. по вписванията - Бургас, видно от които Х. Х. П., Р. Х. Л. и Я. И. М. са собственици на 1085 кв. м. ид. части от дворно място, представляващо УПИ I-82, в кв. 20 по действащия ПУП-ПРЗ на с. Твърдица, Община Бургас, одобрен със Заповед №1191/09.11.1988г. на Кмета на Община Бургас, целият с площ от 1242 кв. метра.
Със заявление с вх. № 94-01-19382/3/13.10.2025г. в Община Бургас, Я. И. М. заявява, че не желае да участва в закупуването на 50/1242 кв. метра ид. части от УПИ I-82 в кв. 20 по ПУП-ПРЗ на с. Твърдица, целият с площ 1242 кв. метра, съответен на ПИ с идентификатор 72151.501.249, с площ 1250 кв. метра по КККР на с. Твърдица, като не възрязява съсобствениците в имота Х. Х. П. и Р. Х. Л. да закупят придаваемата общинска част в УПИ.
За посочения имот e издадено удостоверение с рег. №94-01-19382/2/06.08.2025г. от  Дирекция УТ при Община Бургас, ведно с комбинирана скица, видно от което 50 кв. метра, изчислени графично са придадени от недействащ регулационен план от път и са общинска собственост.
УПИ I-82 в кв. 20 по ПУП-ПРЗ на с. Твърдица, одобрен с Заповед №1191/09.11.1998г. на Кмета на Община Бургас, целият с площ 1242 кв. метра, с отреждане „за жилищно строителство“ е съответен на ПИ с идентификатор 72151.501.249, с площ 1250  кв. метра по КККР на с. Твърдица.
За общинската собственост в разглеждания УПИ, в размер на 50/1242 кв. метра ид. части от имота, е съставен Акт №10709/25.08.2025г. за частна общинска собственост.
Частта на Общината в имота е минимална и не е възможно обособяване на самостоятелен УПИ, при спазване на изискванията на чл.19 от Закона за устройство на територията (ЗУТ).
Съсобственият имот не носи никакви приходи на Общината и в същото време тя е данъчно задължена. Целесъобразно е прекратяване на съсобствеността в имота чрез продажба на дела на Община Бургас по пазарни цени.
Възложено е изготвяне на пазарна оценка, от правоспособен независим оценител на недвижими имоти, вписан в регистъра на независимите оценители в България, съгласно изискванията на чл.41, ал.2, във връзка с чл.22, ал.3 от ЗОС, за 50/1242 кв. м. ид. части. от посочения имот, определена в размер на 6135(шест хиляди сто тридесет и пет) лева, без ДДС.
Данъчната оценка за общинските идеални части от имота е в размер на 196,20 лева.
Имотът не е включен в Годишната програма за управление и разпореждане с общинска собственост за 2025 г., приета с Решение по т. 3(Протокол №24) от проведеното на 20.05.2025 г. заседание на Общински съвет – Бургас, по реда на чл. 8, ал. 9 от ЗОС, поради което същата е необходимо да бъде допълнена в Раздел ІІ, т.3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“, с цитирания имот.
С оглед на гореизложеното и в изпълнение на правомощията ми по чл. 73, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет - Бургас, като взех предвид решение от 11.09.2025 г. на комисията, назначена с моя Заповед № 3769/13.11.2024 г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл.36 от Закона за собствеността, чл. 36, ал. 1, т. 2 от Закона за общинската собственост и чл. 41, ал. 1, т. 2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното

Р Е Ш Е Н И Е:

1. Допълва Програмата за управление и разпореждане с общинска сосбственост на Община Бургас за 2025 г., приета с Решение по т. 3(Протокол № 24) от проведеното на 20.05.2025 г. заседание на Общински съвет – Бургас, по реда на чл. 8, ал. 9 от ЗОС, в частта на Раздел ІІ, т.3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“, с недвижим имот, представляващ 50/1242 кв. метра ид. части от УПИ I-82  в кв. 20 по ПУП-ПРЗ на с. Tвърдица, целият с площ 1242 кв. метра, с отреждане „за жилищно строителство“, съответен на ПИ с идентификатор 72151.501.249, с площ 1250 кв.м по КККР на с. Твърдица.
[bookmark: _GoBack]  	2.  Да се прекрати съсобствеността между Община Бургас и Х. Х. П., с ЕГН ***, постоянен адрес: гр. Бургас, и Р. Х. Л., с ЕГН ***,  постоянен адрес: гр. Бургас, , чрез продажба на недвижим имот, актуван с акт №10709/25.08.2025г. за частна общинска собственост, представляващ 50/1242(петдесет от хиляда двеста четиридесет и два) кв. метра ид. части от УПИ I-82 (едно римско, отреден за имот с планоснимачен номер осемдесет и две) в кв. 20 (двадесет) по действащия ПУП-ПРЗ на с. Твърдица, одобрен с Заповед №1191/09.11.1988г. на Кмета на Община Бургас, целият с площ 1242 (хиляда двеста четиридесет и два) кв. метра, с отреждане „за жилищно строителство“, при граници: североизток – УПИ II-81, югоизток - УПИ Х-83, югoзапад – улица, северозапад - улица, съответстващи на 50/1250(петдесет от хиляда двеста и петдесет) от ПИ с идентификатор 72151.501.249(седем две едно пет едно точка пет нула едно точка две четири девет), с площ 1250(хиляда двеста и петдесет) кв. м. по КККР на с. Твърдица, одобрени със Заповед № 18-93/12.12.2015 г. на Изпълнителен Директор на АГКК, при съседи: 72151.501.348, 72151.501.246, 72151.501.83, 72151.501.247, 72151.501.339, за сумата 6135(шест хиляди сто тридесет и пет) лева, без ДДС.
Приложение: 1. Заявление с вх.№ 94-01-19382/10.06.2025 г. в Община Бургас; 2. Нотариален акт за собственост на недвижим имот придобит по давност с №1, том II, дело №471 от 1981г. 3. Нотариален акт за собственост на недвижим имот придобит по давност с №80, том V, дело №2698 от 1991г. 4. Нотариален акт за дарение на недвижим имот с №61, том XXXII, дело №9564 от 1997г. 5. Нотариален акт за учредяване право на ползване и дарение на недвижим имот с №43, том 8, дело №2971, вх. рег. №6066 от 12.05.2016. на Сл. по вписванията - Бургас.; 6. Комбинирана скица и удостоверение, издадени от Директор на Дирекция – УТ при Община Бургас; 7. Скица № 15-558724-03.04.2025г., издадена от АГКК; 8. Акт №10709/25.08.2025 г. за ЧОС; 9. Протокол от 11.09.2025 г. на комисия, назначена със Заповед № 3769/13.11.2024 г. на Кмета на Община Бургас; 10. Експертна оценка; 11. Удостоверение за данъчна оценка №5202010960/05.09.2025 г; 12. Заявление с вх. № 94-01-19382/3/13.10.2025 г. 


ДИМИТЪР НИКОЛОВ
Кмет на Община Бургас

